2. ΑΝΑΓΚ. ΝΟΜΟΣ υπ’ αριθ. 152 της 4/9 Οκτ. 1967 (ΦΕΚ Α΄ 173) Περί αναγκαστικής απαλλοτριώσεως ακινήτων προς εγκατάστασιν και λειτουργίαν της Κεντρικής Λαχαναγοράς Θεσσαλονίκης. Άρθρ.1.-1.Δια την εγκατάστασιν και λειτουργίαν της δυνάμει του αρθρ.6 του Νομ. 3475/1955 «περί τυποποιήσεως νωπών αγροτικών προϊόντων και ιδρύσεως κεντρικών και τοπικών αγορών» ιδρυθείσης Κεντρικής Λαχαναγοράς Θεσσαλονίκης» επιτρέπεται λόγω δημοσίας ωφελείας αναγκαστική  Σελ. 88,90(α) 325-022 υπέρ του Δημοσίου απαλλοτρίωσις ακινήτων. Η απαλλοτρίωσις ενεργείται δια κοινής αποφάσεως των Υπουργών Γεωργίας, Εμπορίου και Οικονομικών, δημοσιευομένης εις την Εφημερίδα της Κυβερνήσεως εφαρμοζομένου κατά τα λοιπά του από 29/30.4.1953 Β.Δ/τος «περί κωδικοποιήσεως των κειμένων διατάξεων περί αναγκαστικών απαλλοτριώσεων», ως ετροποποίηθη και συνεπληρώθη. Δια της αυτής αποφάσεως δύναται η απαλλοτρίωσις να κηρυχθή κατεπείγουσα ότε εφαρμόζονται αι περί κατεπειγουσών απαλλοτριώσεων διατάξεις. 2.Επί των κατ’ εφαρμογήν του παρόντος κηρυσσομένων αναγκαστικών απαλλοτριώσεων εφαρμόζονται αναλόγως αι διατάξεις του Ν.Δ. 3000/1954 «περί αποζημιώσεως κυρίων και ενοικιοστασιακών μισθωτών αστικών ακινήτων εν περιπτώσει αναγκαστικής απαλλοτριώσεως». 3.Αι δαπάναι αποζημιώσεως των ιδιοκτητών και μισθωτών των απαλλοτριωθησομένων βάσει του παρόντος ακινήτων και λοιπαί συναφείς δαπάναι βαρύνουσι τας εκ των πιστώσεων του πρ/σμού Δημοσίων Επενδύσεων ειδικάς χρηματοδοτήσεις της ως άνω Λαχαναγοράς. Άρθρ.2.-Τα υπό των αρμοδίων Υπηρεσιών του Υπουργείου Δημ. Έργων αρξάμενα και μη εισέτι αποπερατωθέντα έργα του Οργανισμού Κεντρικής Λαχαναγοράς Αθηνών, θέλουσιν ολοκληρωθή, δια πιστώσεων του Οργανισμού Κεντρικής Λαχαναγοράς Αθηνών (Ο.Κ.Λ.Α.), μερίμνη των αυτών ως άνω Υπηρεσιών του Υπουργείου Δημοσίων Έργων, παραδίδονται δε ταύτα εις τον Ο.Κ.Λ.Α, δια πρωτοκόλλου υπογραφομένου παρ’ εκπροσώπων οριζομένων υπό της παραδιδούσης Υπηρεσίας του Υπουργείου Δημοσίων Έργων και του Οργανισμού Κεντρικής Λαχαναγοράς Αθηνών. Εις το εν λόγω πρωτόκολλον γίνεται και μνεία περί της καταστάσεως των εν αυτώ μνημονευομένων έργων. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 5.Β.η.2 Κεντρική Αγορά Θεσσαλονίκης 